Tarumanagara

Tarumanagara otabâ Kraton Taruma (bhâsa Sondhâ: ᮒᮛᮥᮙᮔᮌᮛ) panèka sala sèttong kraton palèng towa kapèng ḍuwâ' è Nusantara sa'amponna Kraton Kutai, sè aningghâllaghi bhuktè arkeologi. Kraton Tarumanagara panèka toma kobâsa è wilajâ bârâ' ḍâri polo Jhâbâ è abad ka-5 kantos abad ka-7 M. Bhuktè palèng towa paningghâlân arkeologi ḍâri Kraton Tarumanagara panèka prasasti Ciaruteun, aropa bâto parèngeddhân ḍâri abad ka-5 M sè ètandhâi kalabân bh`angon dhâpa'an soko rato Purnawarman.

 Prasasti Ciaruteun 
Kennengngan Prasati Ciaruteun è dhisa Ciaruteun, kacamatan Cibungbulang, kabupatèn Bogor ètemmowaghi è alèran Ci Aruteun, Bogor taon 1863, prasasti panèka bâḍâ abâgi dhâddhi ḍuwâ' bâgiyân. Èngghi ka'ḍinto Prasti Ciaruteun A sè atolès kalabân bhâsa Sanskèrta bân aksara Pallawa bâḍâ empa' bhâris puisi Inḍia (irama anustubh), bân Prasasti Ciaruteun B èssè ghurisân dhâpa' soko bân motif bâ-labâ sè ghi' ta' èkataowè ma'nana, mènorot jhuru koncèna Prasasti Ciaruteun, lambang sè bâḍâ è prasti Ciaruteun B nandhâ'aghi Rato Purnawarman sè ghâghâ bân akobâsa. Prasasti panèka anḍi' okoran 2 mèter kalabân tèngghi 1,5 mèter, berrâ'ân 8 ton.

Allè aksara ḍâri prasati Ciaruteun ka'ḍinto:

 Bhâris kapèng sèttong: vikkrantasya vanipateh
 Bhâris kapèng ḍuwâ': srimatah purnnavarmmanah
 Bhâris kapèng tello': tarumanagarendrasya
 Bhâris kapèng empa': visnor-iva padadvayam

Artèna:

Panèka sapasang (dhâpa') soko, sè akadhi (dhâpa' soko) Ḍewa Wisnu, panèka dhâpa' sokona sè moljâ Purnawarman, rato è naghârâ Taruma (Tarumanagara), rato sè ghâghâ è dhunnya.

 Sombher